Tetrameristaceae
Tetrameristaceae je porodica cvjetnica u redu Ericales, razred Magnoliopsida, divizija Tracheophyta. Imenovana je po tipskom rodu Tetramerista. Ova porodica ima tri roda, sa najmanje tri vrste. Biljke roda Tetramerista nađene su na Malajskom poluotoku, Sumatri i Borneu. Njegova vrsta Tetramerista glabra, je stablašica visine i do oko 37 m; upotrebljava se za izradu dasaka, stubova, ograda i za ogrjev, a za njega, na Borneu, uobičajeni su mnogi lokalni nazivi. Ostale vrste i rodovi ove porodice potiču iz Srednje i sjevernog područja Južne Amerike. Vrsta Pelliciera rhizophoreae, jedina je u rodu Pelliciera, a ima areal od Nikaragve, preko Kostarike i Paname do Kolumbije i Ekvadora. Treća vrsta Pentamerista neotropica je iz tropskih dijelova Kolumbije, Venezuele i sjevernog Brazila.